**NAROČNIK MOL**

**VZOREC OKVIRNEGA SPORAZUMA ZA IZVEDBO STORITEV MOBILNE TELEFONIJE**

**NAROČNIK: MESTNA OBČINA LJUBLJANA**, ki ga zastopa župan Zoran Janković

identifikacijska številka za DDV: SI67593321

matična številka: 5874025000

(v nadaljevanju: naročnik)

in

**IZVAJALEC:** ............................................................................................................., ki ga zastopa ….……….

identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta naslednji

**OKVIRNI SPORAZUM**

**ZA IZVEDBO STORITEV MOBILNE TELEFONIJE**

**Splošne določbe**

1. člen

Stranki okvirnega sporazuma uvodoma ugotavljata:

* da je JAVNI HOLDING Ljubljana, d.o.o., Verovškova ulica 70, 1000 Ljubljana na podlagi pooblastila naročnika št. \_\_\_\_\_\_\_\_ z dne …. izvedel postopek oddaje javnega naročila št. JHL-10/21 - »Zagotavljanje konvergenčnih storitev mobilne, IP in fiksne telefonije«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 69/19 - skl. US, 49/20 - ZIUZEOP, 80/20 - ZIUOOPE, 152/20 - ZZUOOP, 175/20 – ZIUOPDVE in 15/21 - ZDUOP; v nadaljevanju: ZJN-3) (obvestilo o javnem naročilu je objavljeno na Portalu javnih naročil dne \_\_\_\_\_\_\_\_, pod št. objave JN\_\_\_\_\_\_\_ \_\_\_\_\_\_\_ in v Uradnem listu Evropske unije, Dokument \_\_\_\_\_/S \_\_\_-\_\_\_\_\_\_\_), z namenom sklenitve okvirnega sporazuma za izvedbo »Storitev mobilne telefonije«, v katerem je naročnik izvajalca izbral na podlagi meril, pogojev in zahtev, opredeljenih v dokumentaciji v zvezi z oddajo javnega naročila št. JHL-10/21 - »Zagotavljanje konvergenčnih storitev mobilne, IP in fiksne telefonije« (v nadaljevanju: razpisna dokumentacija);
* da ta okvirni sporazum z izbranim izvajalcem v svojem imenu in za svoj račun sklene naročnik;
* da bo naročnik na osnovi tega okvirnega sporazuma z izbranim izvajalcem sklepal pogodbe za posamezno proračunsko leto s katerimi bo določil višino sredstev za posamezno leto glede na razpoložljiva sredstva v sprejetem proračunu/rebalansu naročnika za tekoče leto;
* da bodo sredstva za plačila storitev po tem okvirnem sporazumu predvidena v proračunu/rebalansu/spremembi proračuna MOL za tekoče proračunsko leto.

**Predmet**

1. člen

Predmet tega okvirnega sporazuma je izvedba storitev mobilne telefonije, ki jih bo izvajalec izvajal za naročnika in vključujejo storitve mobilne telefonije, prenos podatkov in nakup mobilnih aparatov in pripadajoče opreme (v nadaljevanju tudi: predmet okvirnega sporazuma in/ali storitev in/ali oprema/e in/ali dobava/e in/ali mobilni aparat/i).

Opisi, vrste in okvirne količine storitev oziroma opreme, ki jih bo naročnik potreboval v obdobju trajanja tega okvirnega sporazuma, so podrobneje določene v razpisni dokumentaciji in njenih prilogah, ter navedene v ponudbenem predračunu izvajalca št. \_\_\_\_\_\_\_ z dne \_\_\_\_\_\_\_\_ (v nadaljevanju: ponudbeni predračun), ki je sestavni del izvajalčeve ponudbe št. … z dne …. ( v nadaljevanju: ponudba), ki sta sestavna dela tega okvirnega sporazuma.

Naročnik in izvajalec se izrecno dogovorita, da bo naročnik v obdobju veljavnosti tega okvirnega sporazuma naročal storitve in opremo, ki jih bo dejansko potreboval, ter za katere bo imel zagotovljena finančna sredstva. Količine in vrste iz tega okvirnega sporazuma so tako okvirne in odvisne od dejanskih potreb naročnika v času veljavnosti okvirnega sporazuma, ter so za naročnika neobvezujoče.

**Količina in mobilni aparati**

1. člen

Vsa naročniška razmerja so časovno omejena oziroma vezana na veljavnost tega okvirnega sporazuma ter prenehajo veljati z dnem, ko preneha veljati okvirni sporazum brez morebitnih dodatnih obveznosti/stroškov naročnika do izvajalca.

Izvajalec se zavezuje (po potrebi) naročniku zagotoviti brezplačno uporabo mobilnih aparatov, potrebnih za pogovor v drugih frekvenčnih omrežjih, ki ne omogočajo izvajanja storitev preko običajnih mobilnih aparatov naročnika.

Stranki se dogovorita, da naročnik ne more vnaprej natančno določiti natančnega števila naročniških razmerij, količine klicanja oz. števila nakupa mobilnih aparatov, saj jih je v naprej objektivno nemogoče določiti, zato si pridržuje pravico:

* da je količina klicanja in število posameznih naročniških razmerij v obdobju veljavnosti okvirnega sporazuma večje ali manjše od ocenjenega števila;
* da se z izvajalcem dogovori za dodatna naročniška razmerja oz. storitve in nakup mobilnih aparatov pod enakimi oz. v času akcij pod ugodnejšimi pogoji, kot so določeni v tem okvirnem sporazumu;
* da bo mobilne aparate kupoval glede na dejanske potrebe, zato je njihovo število lahko večje ali manjše od ocenjenega;
* da bo po potrebi kupoval dodatno opremo, ki ustreza namenu oziroma je povezana s predmetom javnega naročila oziroma s tem okvirnim sporazumom;
* da bo po potrebi naročal morebitne druge storitve, ki ustrezajo namenu oziroma so povezane s predmetom javnega naročila oziroma s tem okvirnim sporazumom.

Izvajalec mora ves čas veljavnosti okvirnega sporazuma naročniku nuditi mobilne aparate v razredih, enakih ali boljših karakteristik, kot so navedene v minimalnih tehničnih zahtevah za posamezni razred iz razpisne dokumentacije oz. njene tehnične specifikacije, pri čemer:

* mora znotraj posameznega 1., 2., 3. in 5. razreda ponuditi vsaj tri (3) mobilne aparate, pri čemer mora biti vsak od različnega priznanega svetovnega proizvajalca (izbira se med naslednjimi proizvajalci: Apple, Samsung, HTC, Sony, LG , Lenovo ali drugi);
* bo modele mobilnih aparatov znotraj 4. razreda naročnik izbral sam v okviru nabora mobilnih aparatov, ki jih bo izvajalec v tistem času ponujal na trgu upoštevajoč ceno, ki jo je izvajalec ponudil v okviru svoje ponudbe za ta razred.

Ker se lahko v času veljavnosti okvirnega sporazuma pojavi novi svetovno priznani proizvajalec, se v tem primeru lahko naročnik in izvajalec dogovorita, da dopolnita seznam priznanih svetovnih proizvajalcev z novim svetovno priznanim proizvajalcem.

Starost ponujenih modelov mobilnih aparatov v 1., 2., 3., 4. in 5. razreda ne sme biti več kot 12 mesecev, pri čemer starost prične teči od trenutka, ko ga je proizvajalec dal na slovenski trg.

Izvajalec mora najmanj vsakih 6 mesecev narediti aktualen seznam modelov mobilnih aparatov in ga poslati naročniku v elektronski obliki. Če katerega modela mobilnega aparata (znotraj posameznega razreda), ki je na aktualnem seznamu, ni mogoče več dobaviti mora izvajalec ta model nadomestiti z modelom enakih ali boljših karakteristik.

**Vrednost okvirnega sporazuma in cene**

1. člen

Vrednost tega okvirnega sporazuma za celotno obdobje trajanja tega okvirnega sporazuma znaša največ do ……………… EUR brez DDV oziroma ………….. EUR z DDV.

Vrednost sredstev in vir sredstev (proračunska postavka) za plačilo storitev na podlagi tega okvirnega sporazuma za posamezno proračunsko leto bo določena s pogodbo za posamezno proračunsko leto glede na predvidena proračunska sredstva v sprejetem proračunu/rebalansu za ta namen.

Izvajalec bo naročniku zaračunaval dejansko izvedene storitve oz. nakupe mobilnih aparatov in pripadajoče opreme po cenah na enoto mere, ki so določene v ponudbenem predračunu izvajalca.

Končna cena vsebuje vse stroške, ki jih ima izvajalec z opravljanjem storitev mobilne telefonije. V ceno so vključeni tudi vsi ostali stroški, ki bi jih imel izvajalec pri izvedbi predmeta okvirnega sporazuma. Cene brez DDV so fiksne ves čas veljavnosti okvirnega sporazuma ob upoštevanju četrtega odstavka tega člena okvirnega sporazuma. Davek na dodano vrednost se obračuna v skladu z vsakokratno veljavno zakonodajo v Republiki Sloveniji.

V primeru, da se bodo cene na trgu za storitve govora in prenosa podatkov znižale, lahko izvajalec zniža cene, dogovorjene v tem okvirnem sporazumu, na cene, ki jih takrat ponuja. Če izvajalec v določenih obdobjih prodaja mobilne aparate in pripadajočo opremo po akcijskih cenah oziroma znižanih cenah, ki so ugodnejše od cen, izračunanih po določilih tega okvirnega sporazuma, mora naročniku ponuditi mobilne aparate po teh akcijskih oziroma znižanih cenah.

**Ostale storitve in oprema**

1. člen

Cene za mobilne aparate, za gostovanje ter druge storitve in (pripadajočo) opremo (npr. ovitki, polnilci, zaščitna stekla,itd...), ki jih bo naročnik naročal posebej in niso bile zahtevane na obrazcu predračuna, bo izvajalec zaračunal naročniku po ceni glede na svoj uradno veljavni cenik za poslovne uporabnike. Velja cena iz najugodnejšega cenika za poslovne uporabnike, če je teh več. Če cenika za poslovne uporabnike ni, se upoštevajo cene iz splošnega veljavnega cenika izvajalca.

Uradno veljavni cenik izvajalca je cenik, po katerem izvajalec zaračunava storitve na trgu in je skladen s Pravilnikom o načinu označevanja cen blaga in storitev (Uradni list RS, št. 63/99, 27/01 in 65/03).

**Plačilni pogoji in način obračunavanja**

1. člen

Izvajalec zaračuna naročniku dejansko izvedene storitve in dobavljeno blago z izstavitvijo računa na podlagi cen, ki so razvidne iz ponudbenega predračuna.

Izvajalec je dolžan račune posredovati naročniku izključno v elektronski obliki (e-račun) skladno z veljavnimi predpisi.

Izvajalec bo e-račune izstavljal na naslov: Mestna občina Ljubljana, Mestni trg 1, 1000 Ljubljana. Na e-računu mora biti obvezno navedena številka pogodbe za posamezno proračunsko leto, ki je hkrati številka referenčnega dokumenta na e-računu, sicer bo zavrnjen kot nepopoln.

Izvajalec mora za podizvajalca, ki zahteva neposredno plačilo, ob vsakem svojem računu priložiti račun podizvajalca za opravljene obveznosti iz okvirnega sporazuma, ki ga je izvajalec predhodno potrdil, na podlagi katerega naročnik izvede plačilo za opravljene obveznosti neposredno na račun podizvajalca.

Če izvajalec ne predloži potrjenega računa za podizvajalca, ki je zahteval neposredno plačilo s strani naročnika, naročnik do predložitve vseh dokumentov zadrži plačilo celotnega zneska računa in zaradi tega ne pride v zamudo pri plačilu.

Naročnik se obvezuje, da bo prejeti e-račun potrdil v roku petnajstih (15) dneh od dneva njegovega prejema oziroma mu bo v istem roku ugovarjal.

Naročnik bo opravljene storitve plačal trideseti (30.) dan po prejemu pravilno izstavljenega in potrjenega e-računa na transakcijski račun izvajalca številka …………….., pri ………… Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

Posamezna storitev se šteje za opravljeno s pretekom zadnjega dne preteklega meseca, na katerega se nanaša izstavljeni e-račun. Izvajalec izda e-račune za plačilo obveznosti po tem okvirnem sporazumu naročniku do desetega (10.) dne v mesecu za pretekli mesec.

Izvajalec mora izstavljenemu e-računu za opravljene storitve oziroma dobavljeno blago priložiti poročilo (specifikacijo), iz katere mora biti jasno razvidna količina, vrsta in cena blaga in storitev, trajanje in poraba posameznih storitev, klicna številka, številka, s katere se je klic vršil itd. za posameznega uporabnika oziroma telefonsko številko posebej, v kolikor le-ta ni razviden iz e-računa. Na zahtevo naročnika mora izvajalec brezplačno izdati več e-računov po posameznih stroškovnih mestih naročnika, oziroma izdelati razčlenjen e-račun.

Izvajalec mora zagotoviti naročniku izpis podatkov e-računa v elektronski obliki, ki jo določi naročnik.

E-računi se izstavljajo z obveznim pripisom številke nabavnega naročila naročnika.

Naročnik bo potrjene račune podizvajalca/ev, ki zahteva/jo neposredno plačilo s strani naročnika, poravnal podizvajalcu/em na način in v roku kot je dogovorjeno za plačilo izvajalcu na njegov/njihov transakcijski račun:

- podizvajalcu …………… na transakcijski račun številka: …………………., odprt pri …………….,

- podizvajalcu …………… na transakcijski račun številka: …………………., odprt pri ……………...

Izvajalec mora za vse podizvajalce, ki niso zahtevali neposrednega plačila in za katere neposredno plačilo ni obvezno, naročniku najpozneje v 60 (šestdesetih) dneh od plačila končnega računa naročniku poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela po tem okvirnem sporazumu.

**Rok trajanja okvirnega sporazuma**

1. člen

Ta okvirni sporazum se sklepa za obdobje do izčrpanja vrednosti okvirnega sporazuma, navedene v prvem odstavku 4. člena tega okvirnega sporazuma, vendar najdlje za obdobje oseminštirideset (48) mesecev od dneva sklenitve okvirnega sporazuma.

**Rok in kraj dobave**

1. člen

Rok prve dobave novih mobilnih aparatov je največ trideset (30) koledarskih dni od začetka veljavnosti okvirnega sporazuma, rok za kasnejše (sukcesivne) dobave mobilnih aparatov pa je največ pet (5) delovnih dni (velja za aparate na zalogi). Za dobavo aparatov, ki niso na zalogi, je dobavni rok največ deset (10) delovnih dni, pri čemer se rok lahko, ob soglasju naročnika ali iz upravičenih razlogov, ki so na strani dobavitelja/proizvajalca in ki jih mora izvajalec na zahtevo naročnika izkazati, ustrezno podaljša. Dobavni rok prične teči naslednji dan po prejemu naročila po telefaksu, telefonu, elektronski pošti.

Izvajalec mora mobilne aparate dostaviti naročniku na naslov: Mestna uprava Mestne občine Ljubljana, Adamič Lundrovo nabrežje 2, 1000 Ljubljana, brez dodatnih stroškov dostave.

Prevzem mobilnih aparatov bosta naročnik in izvajalec zapisniško opravila s podpisom primopredajnega zapisnika/dobavnice ob dobavi le teh na lokacijo dobave. Če se ugotovi, da mobilni aparati niso istovetni z naročenimi, če odstopajo od dogovorjene kvalitete in količine, lahko naročnik prevzem odkloni, kar se vpiše v primopredajni zapisnik/dobavnico. V tem primeru mora izvajalec dobaviti dogovorjene mobilne aparate v ustrezni količini in kvaliteti v roku treh (3) delovnih dni od odklonitve prevzema.

Naročnik si pridržuje pravico do t.i. nujne oz. izredne dobave, na podlagi katere mora izvajalec dobaviti mobilne aparate, ki jih ima izvajalec na zalogi najkasneje v roku treh (3) ur od prejema naročila s strani naročnika po telefaksu, telefonu, elektronski pošti.

**Obveznosti strank okvirnega sporazuma**

1. člen

V zvezi z izvajanjem tega okvirnega sporazuma se naročnik zavezuje, da bo sodeloval z izvajalcem z namenom, da prevzete obveznosti izvrši pravočasno in pravilno ter da bo plačal izvedene storitve in dobavljeno blago v pogodbeno dogovorjenem roku.

1. člen

Izvajalec se zavezuje, da bo izpolnil vse obveznosti iz tega okvirnega sporazuma skladno z določili tega okvirnega sporazuma in razpisne dokumentacije.

Izvajalec se obvezuje, da bo svoje obveznosti opravil strokovno in kvalitetno, kot dober strokovnjak, v skladu z veljavnimi predpisi, standardi, tehničnimi navodili in priporočili ter normativi ter v dogovorjenih rokih.

Prav tako se izvajalec zavezuje odpraviti vse ugotovljene pomanjkljivosti in servisirati mobilne aparate in brezplačno dobavljati nadomestne dele v času garancijske dobe v skladu z določili tega okvirnega sporazuma in garancijske izjave.

Izvajalec v celoti odgovarja za delo podizvajalcev in subjektov, katerih zmogljivosti uporablja, kot da bi delo opravil sam.

1. člen

Izvajalec jamči:

* da so dobavljeni/kupljeni mobilni aparati novi in delujejo brezhibno ter nimajo stvarnih napak;
* da dobavljeni/kupljeni mobilni aparati nimajo pravnih napak;
* da dobavljeni/kupljeni mobilni aparati popolnoma ustrezajo vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije;
* da bo naročnik pridobil vse pravice, ki so vezane na mobilne aparate, izvajalec pa bo brezhibno izvrševal vse obveznosti, ki so vezane na mobilne aparate;
* da bo svoje obveznosti iz okvirnega sporazuma opravljal strokovno, brezhibno in kvalitetno;
* da bo izvajal svoje obveznosti iz okvirnega sporazuma v dogovorjenih rokih;
* da bo upošteval zakonske določbe za varovanje in zaščito podatkov;
* da bo naročniku nudil brezplačno strokovno pomoč in svetovanje;
* da bo na zahtevo naročnika pripravil analizo prometa posameznega uporabnika za določeno obdobje po posameznih storitvah (količina pogovorov, količina SMS/MMS in količina prenosa podatkov);
* da bo zagotovil vključitev poslovnih podatkovnih povezav na podlagi pisne zahteve naročnika (dopis, mail);
* da bo pri izvajanju obveznosti racionalno uporabljal napredne ter najustreznejše informacijske tehnologije in metode.

1. člen

Stranki se dogovorita, da nudi izvajalec naročniku arhiv podatkov, in sicer mora naročniku, do vsakega 20.1. tekočega leta za preteklo leto, v elektronski ali pisni obliki posredovati sledeče podatke:

* seznam telefonskih številk;
* število naročniških razmerij;
* količino klicev v različna domača in tuja (7 največjih držav po količini govora) mobilna, stacionarna omrežja oz. IP omrežja;
* število poslanih SMS sporočil in ločeno število MMS sporočil;
* količino prenosa podatkov doma in v tujini;
* količino kupljenih mobilnih aparatov;
* znesek za opravljene storitve (brez DDV);
* znesek za nakup mobilnih aparatov in pripadajoče opreme (brez DDV);
* morebitne druge storitve po predhodnem dogovoru med strankama.

**Garancija ter odprava napak oziroma popravila v času garancijskega roka**

1. člen

Izvajalec daje garancijo za vse razrede mobilnih aparatov v trajanju …… mesecev, za iphone pa v trajanju ……. mesecev, od dneva podpisa primopredajnega zapisnika/dobavnice s strani naročnika in izvajalca oz. od dejanskega prevzema posameznega mobilnega aparata.

Garancijske liste bo izvajalec izročil naročniku ob dobavi mobilnih aparatov.

1. člen

Izvajalec se zavezuje napake in popravila v garancijski dobi odpraviti oziroma izvršiti v roku petinštirideset (45) koledarskih dni od dneva, ko izvajalec mobilni aparat prevzame, pri čemer mora izvajalec mobilni aparata prevzeti na lokaciji naročnika najkasneje v dveh (2) delovnih dneh od dneva, ko je bil o napaki oz. okvari obveščen s strani naročnika po telefaksu, telefonu, elektronski pošti. Izvajalec, v času garancijske dobe, prevzame okvarjene mobilne aparate na lokaciji naročnika, poskrbi za vse potrebno v zvezi s popravilom mobilnega aparata (uredi dokumentacijo z natančnim opisom napake in želenim načinom odprave te napake, posreduje aparat na pooblaščeni servis itd.) in jih po popravilu vrne na isto lokacijo. V času odprave napake oz. popravila mora izvajalec zagotoviti naročniku enakovreden nadomestni mobilni aparat. Vsi transportni in drugi stroški v zvezi s popravilom v času garancijskega roka bremenijo izvajalca.

Če izvajalec napake ne more odpraviti ali je ne odpravi v roku ali če se na mobilnem aparatu pojavi ista napaka dvakrat (2x), se izvajalec zavezuje naročniku zamenjati mobilni aparat z novim mobilnim aparatom z enakimi ali boljšimi tehničnimi karakteristikami, in sicer v roku petih (5) dni po poteku roka za odpravo napak, v primeru ponavljajoče se napake, od dne ugotovitve izvajalca in naročnika, da gre za napako, ki se je pojavila že drugič.

1. člen

Izvajalec se zavezuje ves čas garancijskega roka na območju Republike Slovenije nemoteno zagotavljati lasten ali pooblaščen servis in originalne rezervne dele za dobavljene mobilne aparate in pripadajočo opremo.

**Pogodbena kazen**

1. člen

Če izvajalec iz razlogov, za katere je odgovoren, zamudi s pravilno dobavo mobilnih aparatov s pripadajočo opremo, je dolžan za vsak koledarski dan zamude naročniku plačati pogodbeno kazen v višini 5 % (pet odstotkov) vrednosti posameznega mobilnega aparata s pripadajočo opremo z DDV, z dobavo katerega zamuja, vendar največ 25 % (petindvajset odstotkov) vrednosti posameznega mobilnega aparata in pripadajoče opreme z DDV, z dobavo katerega zamuja.

Za znesek pogodbene kazni bo naročnik izvajalcu izstavil račun, ki ga mora izvajalec poravnati v roku 30 (tridesetih) dni od dneva izstavitve računa.

**Finančno zavarovanje za dobro izvedbo obveznosti iz okvirnega sporazuma**

1. člen

Izvajalec mora najkasneje v petnajstih (15) dneh od dneva sklenitve tega okvirnega sporazuma predložiti naročniku, kot pogoj za njegovo veljavnost, nepreklicno in brezpogojno bančno garancijo ali kavcijsko zavarovanje zavarovalnice za dobro izvedbo pogodbenih obveznosti, plačljivo na prvi poziv, skladno z zahtevami in vzorcem iz razpisne dokumentacije, (v nadaljevanju: finančno zavarovanje za dobro izvedbo obveznosti), v višini 20.000,00 EUR, ki ga naročnik lahko unovči v primeru, če izvajalec svojih obveznosti ne bo izpolnil v dogovorjeni kakovosti, količini in rokih. Veljavnost finančnega zavarovanja za dobro izvedbo obveznosti mora biti najmanj trideset (30) dni daljša od časa, za katerega je sklenjen ta okvirni sporazum. Bančna garancija mora biti izdana v slovenskem jeziku pri banki, ki ima po Zakonu o bančništvu dovoljenje Banke Slovenije za opravljanje bančnih, vzajemno priznanih in dodatnih finančnih storitev

Če izvajalec v roku iz prejšnjega odstavka ne bo predložil naročniku zahtevanega finančnega zavarovanja za dobro izvedbo obveznosti, bo naročnik unovčil finančno zavarovanje za resnost ponudbe.

1. člen

V kolikor izvajalec ne izpolnjuje svojih obveznosti iz tega okvirnega sporazuma, lahko naročnik unovči finančno zavarovanje za dobro izvedbo obveznosti, ali unovči finančno zavarovanje za dobro izvedbo obveznosti in od okvirnega sporazuma odstopi brez kakršnekoli obveznosti do izvajalca.

Naročnik bo pred unovčenjem finančnega zavarovanja za dobro izvedbo obveznosti izvajalca pisno pozval k izpolnitvi obveznosti iz okvirnega sporazuma in mu določil rok za izpolnitev obveznosti oziroma odpravo napak, razen kadar okvirni sporazum ne določa drugače.

Unovčenje finančnega zavarovanja za dobro izvedbo obveznosti ne odvezuje izvajalca od njegove obveznosti, povrniti naročniku škodo v višini razlike med višino dejanske škode, ki jo je naročnik zaradi neizpolnjevanja obveznosti izvajalca iz okvirnega sporazuma utrpel, in zneskom iz unovčenega finančnega zavarovanja za dobro izvedbo obveznosti.

1. člen

V primeru, da naročnik v času izvajanja obveznosti iz okvirnega sporazuma ugotovi, da je izvajalec posredoval naročniku neresnične podatke, ki so v postopku oddaje javnega naročila odločilno vplivali na izbiro izvajalca ali neustrezen predmet okvirnega sporazuma, naročnik lahko nemudoma odstopi od tega okvirnega sporazuma brez kakršnihkoli obveznosti do izvajalca ter je upravičen do povračila vseh škod in stroškov, ki so zaradi tega nastali, poleg tega pa je upravičen tudi unovčiti finančno zavarovanje za dobro izvedbo obveznosti.

**Poslovna skrivnost**

1. člen

Stranki okvirnega sporazuma bosta vse medsebojne dogovore, podatke in dokumentacijo, ki je predmet tega okvirnega sporazuma oz. njenega izvajanja, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam, ki niso vključene v izvajanje obveznosti iz tega okvirnega sporazuma, razen podatkov, ki po veljavnih predpisih štejejo za javne.

**Pooblaščena predstavnika strank okvirnega sporazuma**

1. člen

Stranki okvirnega sporazuma se dogovorita, da sta za izvajanje tega okvirnega sporazuma odgovorna njuna naslednja pooblaščena predstavnika:

- na strani naročnika: ……………………..,\_\_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_\_\_; e - mail: \_\_\_\_\_\_\_\_\_\_\_\_\_\_, ki je skrbnik tega okvirnega sporazuma,

- na strani izvajalca:\_\_\_\_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_\_\_; e - mail: \_\_\_\_\_\_\_\_\_\_\_\_\_\_\_\_, ki je skrbnik tega okvirnega sporazuma.

Naročnik in izvajalec sta se dolžna medsebojno obvestiti o zamenjavi pooblaščenega predstavnika, in sicer pisno, z navedbo datuma primopredaje poslov, kar uredita tudi s pisnim aneksom k temu okvirnemu sporazumu. Pisno obvestilo o tem mora prejeti naročnik oziroma izvajalec najkasneje v treh (3) dneh pred navedenim dnevom primopredaje poslov.

**Sestavni deli okvirnega sporazuma**

1. člen

Stranki okvirnega sporazuma ugotavljata, da so sestavni deli okvirnega sporazuma:

* razpisna dokumentacija (z vsemi njenimi prilogami),
* ponudba izvajalca št. \_\_\_\_ z dne \_\_\_\_ z vsemi prilogami, katere sestavni in neločljivi del je ponudbeni predračun št. \_\_\_\_\_ z dne \_\_\_\_\_,
* vsi drugi pisni sporazumi in zapisniške ugotovitve, ki sta jih podpisala pooblaščena predstavnika strank okvirnega sporazuma;
* ostala relevantna dokumentacija v zvezi z okvirnim sporazumom.

V primeru, če si vsebina zgoraj navedenih dokumentov nasprotuje in če volja strank okvirnega sporazuma ni jasno izražena, za razlago volje obeh strank okvirnega sporazuma najprej veljajo določila tega okvirnega sporazuma, nato razpisna dokumentacija, na podlagi katere je izvajalec podal svojo ponudbo in sklenil okvirni sporazum z naročnikom, potem pa dokumenti v vrstnem redu, kot si sledijo v tem členu.

**Podizvajalci**

1. člen

**Opomba: Določbe prvega do četrtega odstavka tega člena se upošteva v primeru, če izvajalec ne nastopa s podizvajalc-em/-i)**

Izvajalec ob predložitvi ponudbe in ob sklenitvi tega okvirnega sporazuma nima prijavljenih podizvajalcev za izvedbo del, ki so predmet tega okvirnega sporazuma.

Izvajalec se zavezuje, da bo v primeru naknadne nominacije podizvajalcev pisno obvestil naročnika najkasneje v 5 (petih) dneh po spremembi in mu skupaj z obvestilom posredoval vse zahtevane dokumente v skladu s 94. členom ZJN-3.

Naročnik skladno s četrtim odstavkom 94. člena ZJN-3 nominacijo podizvajalca bodisi odobri ali zavrne.

Vključitev podizvajalc/-a/-ev med izvajanjem tega okvirnega sporazuma stranki okvirnega sporazuma uredita z aneksom k tem okvirnem sporazumu.

**(Opomba: Spodnje določbe se upošteva v primeru, da izvajalec nastopa s podizvajalc-em/-i)**

Izvajalec bo dela, ki so predmet tega okvirnega sporazuma, izvedel skupaj z naslednjim/i podizvajalc-em/-i:

…………………………………. (naziv), …………………….. (polni naslov), matična številka …………………., davčna številka/identifikacijska številka za DDV ……………….., bo izvedel …………….……………….. (navesti vsako vrsto ter količino del, ki jih bo izvedel podizvajalec). Vrednost teh del znaša …………. EUR. Podizvajalec bo dela izvedel ………….. (navesti kraj izvedbe del) najkasneje do ……/ v roku …….. dni od …………

**(Opomba: Če je podizvajalcev več, se zgornje podatke navede za vsakega podizvajalca posebej in preostalo besedilo tega člena ustrezno spremeni, glede na število podizvajalcev. Če izvajalec ob sklenitvi okvirnega sporazuma nastopa brez podizvajalcev se besedilo tega odstavka črta ).**

Za podizvajalce, ki v skladu in na način, določen v drugem in tretjem odstavku 94. člena ZJN-3 zahtevajo neposredna plačila, izvajalec s tem okvirnim sporazumom pooblašča naročnika, da na podlagi potrjenega računa neposredno plačuje podizvajalcem.

Za vsakega podizvajalca, ki zahteva neposredno plačilo, mora izvajalec predložiti soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec je naročniku predložil zahteve za neposredno plačilo za naslednj-ega/-e podizvajalc-a/-e:

-……………………………,

- ……………………………

Izvajalec mora med izvajanjem tega okvirnega sporazuma naročnika pisno obvestiti o morebitnih spremembah informacij o podizvajalcih, ki jih je navedel v ponudbi, in sicer v 5 (petih) dneh po spremembi. Če izvajalec med izvajanjem tega okvirnega sporazuma namerava vključiti nove podizvajalce ali zamenjati podizvajalca/e mora naročnika o tej nameri pisno obvestiti in mu poslati informacije o novih podizvajalcih, ki jih namerava naknadno vključiti v izvajanje del iz tega okvirnega sporazuma. V primeru vključitve novih podizvajalcev mora izvajalec skupaj z obvestilom posredovati naročniku kontaktne podatke in podatke o zakonitih zastopnikih predlaganih podizvajalcev, izpolnjene ESPD teh podizvajalcev v skladu z 79. členom ZJN-3 ter priložiti zahtevo podizvajalca za neposredno plačilo, če podizvajalec to zahteva.

Naročnik skladno s četrtim odstavkom 94. člena ZJN-3 nominacijo podizvajalca bodisi odobri ali zavrne.

Zamenjavo podizvajalcev ali vključitev novega podizvajalca stranki okvirnega sporazuma uredita z aneksom k tem okvirnem sporazumu.

V razmerju do naročnika izvajalec v celoti odgovarja za izvedbo del, ki so predmet tega okvirnega sporazuma.

Naročnik si pridržujejo pravico, da lahko kadarkoli preveri delavci katerega podizvajalca opravljajo dela. Če naročnik ugotovi, da dela izvaja podizvajalec, ki ni dogovorjen s tem okvirnim sporazumom ali z aneksom k okvirnemu sporazumu, ima pravico odstopiti od tega okvirnega sporazuma.

**Odstop od okvirnega sporazuma**

1. člen

Naročnik lahko odstopi od okvirnega sporazuma brez obveznosti do izvajalca, če izvajalec:

* ne upošteva vseh zahtev naročnika in le-teh kljub opozorilu ne izpolni,
* poviša cene v času veljavnosti okvirnega sporazuma,
* ne izvaja predmeta okvirnega sporazuma v dogovorjeni kvaliteti, količini in/ali v dogovorjenih rokih,
* kako drugače krši svoje obveznosti iz tega okvirnega sporazuma.

V primeru kršitev obveznosti iz tega okvirnega sporazuma bo naročnik izvajalca pisno opozoril in pozval k izpolnitvi obveznosti ter mu določil primeren rok za izpolnitev oziroma odpravo kršitev. Če izvajalec ne upošteva pisnega opozorila naročnika, lahko naročnik unovči finančno zavarovanje za dobro izvedbo obveznosti, ali unovči finančno zavarovanje za dobro izvedbo obveznosti in odstopi od okvirnega sporazuma brez kakršnekoli obveznosti do izvajalca, izvajalec pa je dolžan naročniku povrniti vso nastalo škodo zaradi neizpolnjevanja obveznosti iz okvirnega sporazuma. O odstopu od okvirnega sporazuma bo naročnik izvajalca pisno obvestil s priporočeno pošiljko po pošti ali s povratnico.

1. člen

Med veljavnostjo okvirnega sporazuma lahko naročnik, ne glede na določbe zakona, ki ureja obligacijska razmerja, odstopi od okvirnega sporazuma tudi v primerih iz 96. člena ZJN-3.

**Razvezni pogoj**

1. člen

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja okvirnega sporazuma ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili tega okvirnega sporazuma v roku 30 (trideset) dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil izvajalca.

Če naročnik v roku 30 (trideset) dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan 30. (trideseti) dan od seznanitve s kršitvijo.

**Višja sila**

1. člen

Stranki okvirnega sporazuma nista odgovorni za delno ali celotno neizpolnjevanje obveznosti iz okvirnega sporazuma, če je to posledica višje sile.

Kot višja sila se štejejo vse nepredvidene in nepričakovane okoliščine izjemnega značaja, ki so se pojavile po sklenitvi okvirnega sporazuma, neodvisno od volje strank okvirnega sporazuma, in jih ni bilo mogoče pričakovati, se jim izogniti ali jih odvrniti. Če je izvedba storitev iz okvirnega sporazuma delno ali v celoti motena oziroma preprečena, je izvajalec o tem dolžan obvestiti naročnika nemudoma oziroma takoj, ko je to mogoče, najkasneje pa v dveh (2) delovnih dneh po nastanku le-te. Prav tako ga je dolžan sproti obveščati o prenehanju takih okoliščin. Roki iz okvirnega sporazuma se lahko ustrezno podaljšajo. Na zahtevo naročnika je izvajalec dolžan dokazati obstoj višje sile.

Pomanjkanje delovne sile ali materiala pri izvajalcu ali pri njegovih dobaviteljih se ne šteje za višjo silo, razen, če ni posledica le-te.

**Protikorupcijska klavzula**

1. člen

V primeru, da je pri izvedbi javnega naročila, na podlagi katerega je sklenjen ta okvirni sporazum, ali pri izvajanju tega okvirnega sporazuma kdo v imenu ali na račun izvajalca predstavniku ali posredniku naročnika, javnemu uslužbencu mestne uprave ali funkcionarju naročnika, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti iz tega okvirnega sporazuma ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu mestne uprave ali funkcionarju naročnika, izvajalcu ali njegovemu predstavniku, zastopniku, posredniku, je ta okvirni sporazum ničen.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti tega okvirnega sporazuma oziroma z drugimi ukrepi v skladu s predpisi Republike Slovenije.

1. člen

Izvajalec se obvezuje, da bo kadarkoli v času veljavnosti okvirnega sporazuma, v skladu s šestim odstavkom 91. člena ZJN-3, v roku osmih (8) dni od prejema poziva (velja tudi za vse podizvajalce, s katerimi izvajalec izpolnjuje obveznosti iz okvirnega sporazuma), naročniku posredoval podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

1. člen

Vse morebitne spremembe ali dopolnitve tega okvirnega sporazuma se lahko sklenejo samo v obliki pisnega aneksa k okvirnemu sporazumu.

1. člen

Stranki tega okvirnega sporazuma se v skladu s 417. členom Obligacijskega zakonika izrecno dogovorita, da izvajalec ne sme prenesti na drugega nobenih svojih bodočih terjatev do naročnika, ki jih bo pridobil na podlagi tega okvirnega sporazuma ali kateregakoli aneksa, ki bo v prihodnosti sklenjen k njemu. Prepoved prenosa bodočih terjatev na drugega zajema vse primere oziroma oblike odstopa terjatev, vključno z odstopom namesto izpolnitve, odstopom v izterjavo in odstopom v zavarovanje.

Naročnik in izvajalec se dogovorita, da za namene tega okvirnega sporazuma bodoča terjatev iz prvega odstavka tega člena pomeni vsako terjatev, ki v trenutku prenosa na drugega še ni nastala, pri čemer se dogovorita, da se šteje, da terjatev izvajalca do naročnika nastane takrat, ko je izvajalec dela opravil, jih naročniku obračunal z izstavitvijo e-računa ter je naročnik e-račun potrdil.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, lahko naročnik s pisno izjavo, ki jo priporočeno po pošti pošlje izvajalcu, s takojšnjim učinkom (brez odpovednega roka) odpove ta okvirni sporazum, vključno z vsemi k njemu sklenjenimi aneksi.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je dolžan naročniku plačati tudi pogodbeno kazen v višini 5 % vrednosti okvirnega sporazuma z DDV iz 4. člena tega okvirnega sporazuma. Naročnik ima pravico zahtevati plačilo pogodbene kazni ne glede na to, ali je uveljavil pravico do odpovedi okvirnega sporazuma iz tretjega odstavka tega člena ali ne. Naročnik ima pravico zahtevati pogodbeno kazen, tudi če presega škodo, ki mu je nastala, in celo če mu ni nastala nobena škoda. Za znesek pogodbene kazni bo naročnik izvajalcu izstavil račun, ki ga mora izvajalec poravnati v roku trideset (30) dni od dneva izstavitve računa.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je dolžan naročniku v vsakem primeru in ne glede na uveljavitev naročnikovih pravic iz tretjega in četrtega odstavka tega člena povrniti škodo, ki je naročniku nastala zaradi kršitve prepovedi prenosa terjatev s strani izvajalca. Škoda vključuje tudi (a ne izključno) vse zneske, ki bi jih moral naročnik plačati kateremukoli subjektu (vključno s podizvajalci in prevzemniki terjatev) in bi presegali njegove obveznosti po tem okvirnem sporazumu in aneksih, sklenjenih k njemu, oziroma zneske, ki bi jih moral naročnik plačati dvakrat, ker bi bila prvotna izpolnitev enemu od subjektov nepravilna, vključno z zakonskimi zamudnimi obrestmi, ki bi jih moral naročnik plačati kateremukoli subjektu. Izvajalec soglaša s tem, da naročnik ni odgovoren za morebitno svojo nepravilno izpolnitev, do katere bi prišlo v primeru kršitve prepovedi prenosa bodočih terjatev s strani izvajalca, zato se izvajalec izrecno obvezuje, da bo povrnil škodo, ki bo naročniku nastala v posledici naročnikove nepravilne izpolnitve, ter se odpoveduje vsem ugovorom v zvezi z nepravilno izpolnitvijo naročnika. Če bi bila škoda, ki je naročniku nastala, večja od pogodbene kazni, ima naročnik pravico zahtevati razliko do popolne odškodnine.

32. člen

Morebitne spore iz tega okvirnega sporazuma bosta stranki tega okvirnega sporazuma reševali sporazumno, če pa to ne bo mogoče, bo o sporih odločalo pristojno sodišče v Ljubljani po slovenskem pravu.

33. člen

Ta okvirni sporazum je sklenjen z dnem, ko ga podpišeta obe stranki okvirnega sporazuma in začne veljati z dnem predložitve finančnega  zavarovanja za dobro izvedbo obveznosti, pod pogojem, da je predloženo v skladu z določili tega okvirnega sporazuma.

34. člen

Okvirni sporazum je sestavljen in podpisan v petih (5) enakih izvodih, od katerih prejme naročnik tri (3) in izvajalec dva (2) izvoda.

|  |  |
| --- | --- |
| Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Številka dok. DS: \_\_\_\_\_\_\_\_\_\_\_\_\_\_\_\_\_\_\_\_\_ |
|  | **Številka okvirnega sporazuma:\_\_\_\_\_\_\_\_\_\_\_\_** |

|  |  |
| --- | --- |
| Datum: | Datum: |

|  |  |
| --- | --- |
| IZVAJALEC | NAROČNIK |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Mestna občina Ljubljana |
| Direktor(ica): | Župan: |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *Zoran Janković* |

**NAROČNIK MOL**

**VZOREC OKVIRNEGA SPORAZUMA ZA IZVEDBO STORITEV FIKSNE TELEFONIJE**

**NAROČNIK:** **MESTNA OBČINA LJUBLJANA**, Mestni trg 1, 1000 Ljubljana

ki jo zastopa župan g. Zoran Janković

identifikacijska številka za DDV: SI67593321

matična številka: 5874025000

(v nadaljevanju: naročnik)

in

**IZVAJALEC:** .............................................................................................................,

ki ga zastopa:.........................................................................................

identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta naslednji

**OKVIRNI SPORAZUM**

**ZA IZVEDBO STORITEV FIKSNE TELEFONIJE**

**Splošne določbe**

1. člen

Stranki okvirnega sporazuma uvodoma ugotavljata:

* da je JAVNI HOLDING Ljubljana, d.o.o., Verovškova ulica 70, 1000 Ljubljana na podlagi pooblastila naročnika št. \_\_\_\_\_\_\_ z dne …… izvedel postopek oddaje javnega naročila št. JHL-10/21 - »Zagotavljanje konvergenčnih storitev mobilne, IP in fiksne telefonije«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 69/19 - skl. US, 49/20 - ZIUZEOP, 80/20 - ZIUOOPE, 152/20 - ZZUOOP, 175/20 – ZIUOPDVE in 15/21 - ZDUOP; v nadaljevanju: ZJN-3) (obvestilo o javnem naročilu je objavljeno na Portalu javnih naročil dne \_\_\_\_\_\_\_\_, pod št. objave JN\_\_\_\_\_\_\_ \_\_\_\_\_\_\_ in v Uradnem listu Evropske unije, Dokument \_\_\_\_\_/S \_\_\_-\_\_\_\_\_\_\_), z namenom sklenitve okvirnega sporazuma za izvedbo »Storitev fiksne telefonije«, v katerem je naročnik izvajalca izbral na podlagi meril, pogojev in zahtev, opredeljenih v dokumentaciji v zvezi z oddajo javnega naročila št. JHL-10/21 - »Zagotavljanje konvergenčnih storitev mobilne, IP in fiksne telefonije« (v nadaljevanju: razpisna dokumentacija);
* da ta okvirni sporazum z izbranim izvajalcem v svojem imenu in za svoj račun sklene naročnik;
* da bo naročnik na osnovi tega okvirnega sporazuma z izbranim izvajalcem sklepal pogodbe za posamezno proračunsko leto s katerimi bo določil višino sredstev za posamezno leto glede na razpoložljiva sredstva v sprejetem proračunu/rebalansu naročnika za tekoče leto;
* da bodo sredstva za plačila storitev po tem okvirnem sporazumu predvidena v proračunu/rebalansu/spremembi proračuna MOL za tekoče proračunsko leto.

**Predmet**

1. člen

Predmet tega okvirnega sporazuma je izvedba storitev fiksne telefonije, ki jih bo izvajalec izvajal za naročnika (v nadaljevanju tudi: predmet okvirnega sporazuma in/ali storitev). Opisi, vrste in okvirne količine storitev, ki jih bo naročnik potreboval v obdobju trajanja tega okvirnega sporazuma, so podrobneje določene v razpisni dokumentaciji in njenih prilogah, ter navedene v ponudbenem predračunu izvajalca št. \_\_\_\_\_\_\_ z dne \_\_\_\_\_\_\_\_ (v nadaljevanju: ponudbeni predračun), ki je sestavni del izvajalčeve ponudbe št. … z dne …… (v nadaljevanju: ponudba), ki sta sestavna dela tega okvirnega sporazuma.

Naročnik in izvajalec se izrecno dogovorita, da bo naročnik v obdobju veljavnosti tega okvirnega sporazuma naročal storitve, ki jih bo dejansko potreboval in za katere bo imel zagotovljena finančna sredstva. Količine in vrste iz tega okvirnega sporazuma so tako okvirne in odvisne od dejanskih potreb naročnika v času veljavnosti okvirnega sporazuma, ter so za naročnika neobvezujoče.

**Količina**

1. člen

Stranki se dogovorita, da naročnik ne more vnaprej natančno določiti natančnega števila naročniških razmerij oziroma količine klicanja, saj jih je v naprej objektivno nemogoče določiti, zato si pridržuje pravico:

* da je količina klicanja in število posameznih naročniških razmerij v obdobju veljavnosti okvirnega sporazuma večje ali manjše od ocenjenega števila;
* da se z izvajalcem dogovori za dodatna naročniška razmerja oz. storitve pod enakimi oz. v času akcij pod ugodnejšimi pogoji, kot so določeni v tem okvirnem sporazumu;
* da bo po potrebi kupoval dodatno opremo, ki ustreza namenu oziroma je povezana s predmetom javnega naročila oziroma s tem okvirnim sporazumom;
* da bo po potrebi naročal morebitne druge storitve, ki ustrezajo namenu oziroma so povezane s predmetom javnega naročila oziroma s tem okvirnim sporazumom.

Vsa naročniška razmerja so časovno omejena oziroma vezana na veljavnost okvirnega sporazuma ter prenehajo veljati z dnem, ko preneha veljati okvirni sporazum brez morebitnih dodatnih obveznosti/stroškov naročnika do izvajalca.

**Rok trajanja okvirnega sporazuma**

1. člen

Ta okvirni sporazum se sklepa za obdobje do izčrpanja vrednosti okvirnega sporazuma, navedene v prvem odstavku 5. člena tega okvirnega sporazuma, vendar najdlje za obdobje oseminštirideset (48) mesecev, šteto od dneva sklenitve okvirnega sporazuma.

**Vrednost okvirnega sporazuma in cene**

1. člen

Vrednost tega okvirnega sporazuma za celotno obdobje trajanja okvirnega sporazuma znaša največ do …………….. EUR brez DDV oziroma …. …. EUR z DDV.

Vrednost sredstev in vir sredstev (proračunska postavka) za plačilo storitev na podlagi tega okvirnega sporazuma za posamezno proračunsko leto bo določena s pogodbo za posamezno proračunsko leto glede na predvidena proračunska sredstva v sprejetem proračunu za ta namen.

Naročnik bo storitve naročal glede na svoje dejanske potrebe, vendar največ do višine predvidenih sredstev.

Izvajalec bo naročniku zaračunaval dejansko izvedene storitve fiksne telefonije po cenah na enoto mere, ki so določene v ponudbenem predračunu izvajalca.

Končna cena vsebuje vse stroške, ki jih ima izvajalec z opravljanjem storitev fiksne telefonije. V ceno so vključeni tudi vsi ostali stroški, ki bi jih imel izvajalec pri izvedbi predmeta okvirnega sporazuma. Cene brez DDV so fiksne ves čas veljavnosti okvirnega sporazuma. Davek na dodano vrednost se obračuna v skladu z vsakokratno veljavno zakonodajo v Republiki Sloveniji.

V primeru, da se bodo cene na trgu za storitve fiksne telefonije znižale, lahko izvajalec zniža cene, ki so dogovorjene v tem okvirnem sporazumu, na cene, ki jih takrat ponuja.

**Ostale storitve**

1. člen

Cene za druge storitve, ki jih bo naročnik naročal posebej in niso bile zahtevane na obrazcu predračuna, bo izvajalec zaračunal naročniku po ceni glede na svoj uradno veljavni cenik za poslovne uporabnike. Velja cena iz najugodnejšega cenika za poslovne uporabnike, če je teh več. Če cenika za poslovne uporabnike ni, se upoštevajo cene iz splošnega uradno veljavnega cenika izvajalca.

Uradno veljavni cenik izvajalca je cenik, po katerem izvajalec zaračunava storitve na trgu in je skladen s Pravilnikom o načinu označevanja cen blaga in storitev (Uradni list RS, št. 63/99, 27/01 in 65/03).

**Plačilni pogoji in način obračunavanja**

1. člen

Izvajalec zaračuna naročniku storitve z izstavitvijo računa glede na njihovo dejansko porabo, na podlagi cen, ki so razvidne iz ponudbenega predračuna.

Izvajalec je dolžan račune posredovati naročniku izključno v elektronski obliki (e-račun) skladno z veljavnimi predpisi.

Izvajalec bo e-račune izstavljal na naslov: Mestna občina Ljubljana, Mestni trg 1, 1000 Ljubljana. Na e-računu mora biti obvezno navedena številka pogodbe za posamezno proračunsko leto, ki je hkrati številka referenčnega dokumenta na e-računu, sicer bo zavrnjen kot nepopoln.

Izvajalec mora za podizvajalca, ki zahteva neposredno plačilo, ob vsakem svojem računu priložiti račun podizvajalca za opravljene obveznosti iz okvirnega sporazuma, ki ga je izvajalec predhodno potrdil, na podlagi katerega naročnik izvede plačilo za opravljene obveznosti neposredno na račun podizvajalca.

Če izvajalec ne predloži potrjenega računa za podizvajalca, ki je zahteval neposredno plačilo s strani naročnika, naročnik do predložitve vseh dokumentov zadrži plačilo celotnega zneska računa in zaradi tega ne pride v zamudo pri plačilu.

Naročnik se obvezuje, da bo prejeti e-račun potrdil v roku petnajstih (15) dneh od dneva njegovega prejema oziroma mu bo v istem roku ugovarjal.

Naročnik bo opravljene storitve plačal trideseti (30.) dan po prejemu pravilno izstavljenega e-računa na transakcijski račun izvajalca številka ….., pri …... Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

Posamezna storitev se šteje za opravljeno s pretekom zadnjega dne preteklega meseca, na katerega se nanaša izstavljeni e-račun. Izvajalec izda e-račune za plačilo obveznosti po tem okvirnem sporazumu naročniku do desetega (10.) dne v mesecu za pretekli mesec.

Izvajalec mora izstavljenemu e-računu za opravljene storitve priložiti poročilo (specifikacijo) z opisom opravljenih storitev (iz katere mora biti jasno razvidna količina, vrsta, cena, trajanje in poraba posameznih storitev, klicna številka, številka, s katere se je klic vršil itd. za posameznega uporabnika oziroma telefonsko številko posebej), v kolikor le-ta ni razviden iz e-računa. Na zahtevo naročnika mora izvajalec brezplačno izdati več e-računov po posameznih stroškovnih mestih naročnika, oziroma izdelati razčlenjen e-račun.

Izvajalec mora zagotoviti naročniku izpis podatkov e-računa v elektronski obliki, ki jo določi naročnik.

E-računi se izstavljajo z obveznim pripisom številke nabavnega naročila naročnika.

Naročnik bo potrjene račune podizvajalca/ev, ki zahteva/jo neposredno plačilo s strani naročnika, poravnal podizvajalcu/em na način in v roku kot je dogovorjeno za plačilo izvajalcu na njegov/njihov transakcijski račun:

- podizvajalcu …………… na transakcijski račun številka: …………………., odprt pri …………….,

- podizvajalcu …………… na transakcijski račun številka: …………………., odprt pri ……………...

Izvajalec mora za vse podizvajalce, ki niso zahtevali neposrednega plačila in za katere neposredno plačilo ni obvezno, naročniku najpozneje v 60 (šestdesetih) dneh od plačila končnega računa naročniku poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela po tem okvirnem sporazumu.

**Obveznosti strank okvirnega sporazuma**

1. člen

V zvezi z izvajanjem tega okvirnega sporazuma se naročnik zavezuje, da bo sodeloval z izvajalcem z namenom, da prevzete obveznosti izvrši pravočasno in pravilno, ter, da plačal izvedene storitve v dogovorjenem roku.

1. člen

Izvajalec se zavezuje, da bo izpolnil vse obveznosti iz tega okvirnega sporazuma skladno z določili tega okvirnega sporazuma in razpisne dokumentacije.

Izvajalec se obvezuje in zagotavlja:

* da bo svoje obveznosti izvedel strokovno in kvalitetno, kot dober strokovnjak, v skladu z veljavnimi predpisi, standardi, tehničnimi navodili in priporočili ter normativi;
* da predmet okvirnega sporazuma popolnoma ustreza vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije;
* da bo izvajal svoje obveznosti iz okvirnega sporazuma v dogovorjenih rokih;
* da bo upošteval veljavne predpise in veljavna naročnikova interna pravila za varovanje in zaščito podatkov;
* da bo naročniku nudil brezplačno strokovno pomoč in svetovanje;
* da bo pri izvajanju obveznosti racionalno uporabljal napredne ter najustreznejše tehnologije in metode.

Izvajalec v celoti odgovarja za delo podizvajalcev in subjektov katerih zmogljivosti uporablja, kot da bi delo opravil sam.

1. člen

Stranki se dogovorita, da nudi izvajalec naročniku arhiv podatkov, in sicer mora naročniku, do vsakega 20.1. tekočega leta za preteklo leto, v elektronski ali pisni obliki posredovati sledeče podatke:

* seznam telefonskih številk;
* število naročniških razmerij,
* količino klicev v različna domača in tuja (7 največjih držav po količini govora) mobilna, stacionarna omrežja oz. IP omrežja;
* znesek za opravljene storitve (brez DDV);
* morebitne druge storitve po predhodnem dogovoru med strankama.

**Roki dobave in začetek izvajanja storitev govora preko fiksne telefonije**

1. člen

Rok dobave opreme potrebne za vzpostavitev fiksne telefonije je največ trideset (30) koledarskih dni od začetka veljavnosti tega okvirnega sporazuma. Izvajalec se zavezuje v tem času zmontirati, namestiti, testirati in integrirati novo opremo za postavitev sistema fiksne telefonije na lokaciji naročnika.

Po dobavi in končani postavitvi sistema fiksne telefonije bosta izvajalec in naročnik pripravila primopredajni zapisnik. Če se ugotovi, da oprema oz. njena namestitev ni istovetna z naročeno, če odstopa od dogovorjene kvalitete in količine, lahko naročnik prevzem odkloni, kar se vpiše v zapisnik skupaj s določenim rokom za njihovo odpravo (vsi stroški za odpravo bremenijo izvajalca). Po odpravi vseh napak in pomanjkljivosti oziroma po kvalitetni in dogovorjeni dobavi in končani postavitvi sistema fiksne telefonije, se zapisniško ugotovi (s podpisom končnega primopredajnega zapisnika) uspešna in končna postavitev sistema fiksne telefonije.

Izvajalec bo pričel z opravljanjem storitev govora preko sistema fiksne telefonije najkasneje deset (10) koledarskih dni po podpisu končnega primopredajnega zapisnika.

**Finančno zavarovanje za dobro izvedbo obveznosti iz okvirnega sporazuma**

1. člen

Izvajalec mora najkasneje v petnajstih (15) dneh od dneva sklenitve tega okvirnega sporazuma predložiti naročniku, kot pogoj za njegovo veljavnost, nepreklicno in brezpogojno bančno garancijo ali kavcijsko zavarovanje zavarovalnice za dobro izvedbo pogodbenih obveznosti, plačljivo na prvi poziv, skladno z zahtevami in vzorcem iz razpisne dokumentacije, (v nadaljevanju: finančno zavarovanje za dobro izvedbo obveznosti), v višini 8.000,00 EUR, ki ga naročnik lahko unovči v primeru, če izvajalec svojih obveznosti ne bo izpolnil v dogovorjeni kakovosti, količini in rokih. Veljavnost finančnega zavarovanja za dobro izvedbo obveznosti mora biti najmanj trideset (30) dni daljša od časa, za katerega je sklenjen ta okvirni sporazum. Bančna garancija mora biti izdana v slovenskem jeziku pri banki, ki ima po Zakonu o bančništvu dovoljenje Banke Slovenije za opravljanje bančnih, vzajemno priznanih in dodatnih finančnih storitev

Če izvajalec v roku iz prejšnjega odstavka ne bo predložil naročniku zahtevanega finančnega zavarovanja za dobro izvedbo obveznosti, bo naročnik unovčil finančno zavarovanje za resnost ponudbe.

1. člen

V kolikor izvajalec ne izpolnjuje svojih obveznosti iz tega okvirnega sporazuma, lahko naročnik unovči finančno zavarovanje za dobro izvedbo obveznosti, ali unovči finančno zavarovanje za dobro izvedbo obveznosti in od okvirnega sporazuma odstopi brez kakršnekoli obveznosti do izvajalca.

Naročnik bo pred unovčenjem finančnega zavarovanja za dobro izvedbo obveznosti iz okvirnega sporazuma, izvajalca pisno pozval k izpolnitvi obveznosti iz okvirnega sporazuma in mu določil rok za izpolnitev obveznosti oziroma odpravo napak, razen kadar okvirni sporazum ne določa drugače.

Unovčenje finančnega zavarovanja za dobro izvedbo obveznosti ne odvezuje izvajalca od njegove obveznosti, povrniti naročniku škodo v višini razlike med višino dejanske škode, ki jo je naročnik zaradi neizpolnjevanja obveznosti izvajalca iz okvirnega sporazuma utrpel, in zneskom iz unovčenega finančnega zavarovanja za dobro izvedbo obveznosti.

1. člen

V primeru, da naročnik v času izvajanja obveznosti iz okvirnega sporazuma ugotovi, da je izvajalec posredoval naročniku neresnične podatke, ki so v postopku oddaje javnega naročila odločilno vplivali na izbiro izvajalca ali neustrezen predmet okvirnega sporazuma, naročnik lahko nemudoma odstopi od tega okvirnega sporazuma brez kakršnihkoli obveznosti do izvajalca ter je upravičen do povračila vseh škod in stroškov, ki so zaradi tega nastali, poleg tega pa je upravičen tudi unovčiti finančno zavarovanje za dobro izvedbo obveznosti.

**Poslovna skrivnost**

1. člen

Stranki okvirnega sporazuma bosta vse medsebojne dogovore, podatke in dokumentacijo, ki je predmet tega okvirnega sporazuma oz. njenega izvajanja, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki so vključene v izvajanje obveznosti iz tega okvirnega sporazuma, razen podatkov, ki po veljavnih predpisih štejejo za javne.

**Pooblaščena predstavnika strank okvirnega sporazuma**

1. člen

Stranki okvirnega sporazuma se dogovorita, da sta za izvajanje tega okvirnega sporazuma odgovorna njuna naslednja pooblaščena predstavnika:

- na strani naročnika: \_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_\_\_; e - mail: \_\_\_\_\_\_\_\_\_\_\_, ki je skrbnik tega okvirnega sporazuma,

- na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_; e - mail: \_\_\_\_\_\_\_\_\_\_\_\_\_\_\_\_ , ki je skrbnik tega okvirnega sporazuma.

Naročnik in izvajalec sta se dolžna medsebojno obvestiti o zamenjavi pooblaščenega predstavnika, in sicer pisno, z navedbo datuma primopredaje poslov, kar uredita tudi s pisnim aneksom k temu okvirnemu sporazumu. Pisno obvestilo o tem mora prejeti naročnik oziroma izvajalec najkasneje v treh (3) dneh pred navedenim dnevom primopredaje poslov.

**Sestavni deli okvirnega sporazuma**

1. člen

Stranki okvirnega sporazuma ugotavljata, da so sestavni deli okvirnega sporazuma:

* razpisna dokumentacija (z vsemi njenimi prilogami),
* ponudba izvajalca št. \_\_\_\_ z dne \_\_\_\_ z vsemi prilogami, katere sestavni in neločljivi del je ponudbeni predračun št. \_\_\_\_\_ z dne \_\_\_\_\_,
* vsi drugi pisni sporazumi in zapisniške ugotovitve, ki sta jih podpisala pooblaščena predstavnika strank okvirnega sporazuma;
* ostala relevantna dokumentacija v zvezi z okvirnim sporazumom.

V primeru, če si vsebina zgoraj navedenih dokumentov nasprotuje in če volja strank okvirnega sporazuma ni jasno izražena, za razlago volje obeh strank okvirnega sporazuma najprej veljajo določila tega okvirnega sporazuma, nato razpisna dokumentacija, na podlagi katere je izvajalec podal svojo ponudbo in sklenil okvirni sporazum s naročnikom, potem pa dokumenti v vrstnem redu, kot si sledijo v tem členu.

**Podizvajalci**

1. člen

**Opomba: Določbe prvega do četrtega odstavka tega člena se upošteva v primeru, če izvajalec ne nastopa s podizvajalc-em/-i)**

Izvajalec ob predložitvi ponudbe in ob sklenitvi tega okvirnega sporazuma nima prijavljenih podizvajalcev za izvedbo del, ki so predmet tega okvirnega sporazuma.

Izvajalec se zavezuje, da bo v primeru naknadne nominacije podizvajalcev pisno obvestil naročnika najkasneje v 5 (petih) dneh po spremembi in mu skupaj z obvestilom posredoval vse zahtevane dokumente v skladu s 94. členom ZJN-3.

Naročnik skladno s četrtim odstavkom 94. člena ZJN-3 nominacijo podizvajalca bodisi odobri ali zavrne.

Vključitev podizvajalc/-a/-ev med izvajanjem tega okvirnega sporazuma stranki okvirnega sporazuma uredita z aneksom k temu okvirnemu sporazumu.

**(Opomba: Spodnje določbe se upošteva v primeru, da izvajalec nastopa s podizvajalc-em/-i)**

Izvajalec bo dela, ki so predmet tega okvirnega sporazuma, izvedel skupaj z naslednjim/i podizvajalc-em/-i:

…………………………………. (naziv), …………………….. (polni naslov), matična številka …………………., davčna številka/identifikacijska številka za DDV ……………….., bo izvedel …………….……………….. (navesti vsako vrsto ter količino del, ki jih bo izvedel podizvajalec). Vrednost teh del znaša …………. EUR. Podizvajalec bo dela izvedel ………….. (navesti kraj izvedbe del) najkasneje do ……/ v roku …….. dni od …………

**(Opomba: Če je podizvajalcev več, se zgornje podatke navede za vsakega podizvajalca posebej in preostalo besedilo tega člena ustrezno spremeni, glede na število podizvajalcev. Če izvajalec ob sklenitvi okvirnega sporazuma nastopa brez podizvajalcev se besedilo tega odstavka črta ).**

Za podizvajalce, ki v skladu in na način, določen v drugem in tretjem odstavku 94. člena ZJN-3 zahtevajo neposredna plačila, izvajalec s tem okvirnim sporazumom pooblašča naročnika, da na podlagi potrjenega računa neposredno plačuje podizvajalcem.

Za vsakega podizvajalca, ki zahteva neposredno plačilo, mora izvajalec predložiti soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec je naročniku predložil zahteve za neposredno plačilo za naslednj-ega/-e podizvajalc-a/-e:

-……………………………,

- ……………………………

Izvajalec mora med izvajanjem tega okvirnega sporazuma naročnika pisno obvestiti o morebitnih spremembah informacij o podizvajalcih, ki jih je navedel v ponudbi, in sicer v 5 (petih) dneh po spremembi. Če izvajalec med izvajanjem tega okvirnega sporazuma namerava vključiti nove podizvajalce ali zamenjati podizvajalca/e mora naročnika o tej nameri pisno obvestiti in mu poslati informacije o novih podizvajalcih, ki jih namerava naknadno vključiti v izvajanje del iz tega okvirnega sporazuma. V primeru vključitve novih podizvajalcev mora izvajalec skupaj z obvestilom posredovati naročniku kontaktne podatke in podatke o zakonitih zastopnikih predlaganih podizvajalcev, izpolnjene ESPD teh podizvajalcev v skladu z 79. členom ZJN-3 ter priložiti zahtevo podizvajalca za neposredno plačilo, če podizvajalec to zahteva.

Naročnik skladno s četrtim odstavkom 94. člena ZJN-3 nominacijo podizvajalca bodisi odobri ali zavrne.

Zamenjavo podizvajalcev ali vključitev novega podizvajalca stranki okvirnega sporazuma uredita z aneksom k temu okvirnemu sporazumu.

V razmerju do naročnika izvajalec v celoti odgovarja za izvedbo del, ki so predmet tega okvirnega sporazuma.

Naročnik si pridržujejo pravico, da lahko kadarkoli preveri delavci katerega podizvajalca opravljajo dela. Če naročnik ugotovi, da dela izvaja podizvajalec, ki ni dogovorjen s tem okvirnim sporazumom ali z aneksom k okvirnemu sporazumu, ima pravico odstopiti od tega okvirnega sporazuma.

**Odstop od okvirnega sporazuma**

1. člen

Naročnik lahko odstopi od okvirnega sporazuma brez obveznosti do izvajalca, če izvajalec:

* ne upošteva vseh zahtev naročnika in le-teh kljub opozorilu ne izpolni,
* poviša cene v času veljavnosti okvirnega sporazuma,
* ne izvaja predmeta okvirnega sporazuma v dogovorjeni kvaliteti, količini in/ali v dogovorjenih rokih,
* kako drugače krši svoje obveznosti iz tega okvirnega sporazuma.

V primeru kršitev obveznosti iz tega okvirnega sporazuma bo naročnik izvajalca pisno opozoril in pozval k izpolnitvi obveznosti ter mu določil primeren rok za izpolnitev oziroma odpravo kršitev. Če izvajalec ne upošteva pisnega opozorila naročnika, lahko naročnik unovči finančno zavarovanje za dobro izvedbo obveznosti, ali unovči finančno zavarovanje za dobro izvedbo obveznosti in odstopi od okvirnega sporazuma, brez kakršnekoli obveznosti do izvajalca, izvajalec pa je dolžan naročniku povrniti vso nastalo škodo zaradi neizpolnjevanja obveznosti iz okvirnega sporazuma. O odstopu od okvirnega sporazuma bo naročnik izvajalca pisno obvestil s priporočeno pošiljko po pošti ali s povratnico.

1. člen

Med veljavnostjo okvirnega sporazuma lahko naročnik, ne glede na določbe zakona, ki ureja obligacijska razmerja, odstopi od okvirnega sporazuma tudi v primerih iz 96. člena ZJN-3.

**Razvezni pogoj**

1. člen

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja okvirnega sporazuma ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili tega okvirnega sporazuma v roku 30 (trideset) dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil izvajalca.

Če naročnik v roku 30 (trideset) dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan 30. (trideseti) dan od seznanitve s kršitvijo.

**Višja** **sila**

1. člen

Stranki okvirnega sporazuma nista odgovorni za delno ali celotno neizpolnjevanje obveznosti iz okvirnega sporazuma, če je to posledica višje sile.

Kot višja sila se štejejo vse nepredvidene in nepričakovane okoliščine izjemnega značaja, ki so se pojavile po sklenitvi okvirnega sporazuma, neodvisno od volje strank okvirnega sporazuma in jih ni bilo mogoče pričakovati, se jim izogniti ali jih odvrniti. Če je izvedba storitev iz okvirnega sporazuma delno ali v celoti motena oziroma preprečena, je izvajalec o tem dolžan obvestiti naročnika nemudoma oziroma takoj, ko je to mogoče, najkasneje pa v dveh (2) delovnih dneh po nastanku le-te. Prav tako ga je dolžan sproti obveščati o prenehanju takih okoliščin. Roki iz okvirnega sporazuma se lahko ustrezno podaljšajo. Na zahtevo naročnika je izvajalec dolžan dokazati obstoj višje sile.

Pomanjkanje delovne sile ali materiala pri izvajalcu ali pri njegovih dobaviteljih se ne šteje za višjo silo, razen, če ni posledica le-te.

**Protikorupcijska** **klavzula**

1. člen

V primeru, da je pri izvedbi javnega naročila, na podlagi katerega je sklenjen ta okvirni sporazum ali pri izvajanju tega okvirnega sporazuma kdo v imenu ali na račun izvajalca predstavniku ali posredniku naročnika, javnemu uslužbencu mestne uprave ali funkcionarju naročnika obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti iz tega okvirnega sporazuma ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu mestne uprave ali funkcionarju naročnika , izvajalcu ali njegovemu predstavniku, zastopniku, posredniku, je ta okvirni sporazum ničen.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije Republike Slovenije ali drugih organov, glede njegovega domnevnega nastanka, pričel z ugotavljanjem pogojev ničnosti tega okvirnega sporazuma oziroma z drugimi ukrepi v skladu s predpisi Republike Slovenije.

1. člen

Izvajalec se obvezuje, da bo kadarkoli v času veljavnosti okvirnega sporazuma, v skladu s šestim odstavkom 91. člena ZJN-3, v roku osmih (8) dni od prejema poziva, naročniku posredoval podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

1. člen

Vse morebitne spremembe ali dopolnitve tega okvirnega sporazuma se lahko sklenejo samo v obliki pisnega aneksa k okvirnemu sporazumu.

1. člen

Stranki tega okvirnega sporazuma se v skladu s 417. členom Obligacijskega zakonika izrecno dogovorita, da izvajalec ne sme prenesti na drugega nobenih svojih bodočih terjatev do naročnika, ki jih bo pridobil na podlagi tega okvirnega sporazuma ali kateregakoli aneksa, ki bo v prihodnosti sklenjen k njemu. Prepoved prenosa bodočih terjatev na drugega zajema vse primere oziroma oblike odstopa terjatev, vključno z odstopom namesto izpolnitve, odstopom v izterjavo in odstopom v zavarovanje.

Naročnik in izvajalec se dogovorita, da za namene tega okvirnega sporazuma bodoča terjatev iz prvega odstavka tega člena pomeni vsako terjatev, ki v trenutku prenosa na drugega še ni nastala, pri čemer se dogovorita, da se šteje, da terjatev izvajalca do naročnika nastane takrat, ko je izvajalec dela opravil, jih naročniku obračunal z izstavitvijo e-računa ter je naročnik e-račun potrdil.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, lahko naročnik s pisno izjavo, ki jo priporočeno po pošti pošlje izvajalcu, s takojšnjim učinkom (brez odpovednega roka) odpove ta okvirni sporazum, vključno z vsemi k njemu sklenjenimi aneksi.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je dolžan naročniku plačati tudi pogodbeno kazen v višini 5 % od vrednosti tega okvirnega sporazuma z DDV iz 5. člena tega okvirnega sporazuma. Naročnik ima pravico zahtevati plačilo pogodbene kazni ne glede na to, ali je uveljavil pravico do odpovedi okvirnega sporazuma iz tretjega odstavka tega člena ali ne. Naročnik ima pravico zahtevati pogodbeno kazen, tudi če presega škodo, ki mu je nastala, in celo če mu ni nastala nobena škoda. Za znesek pogodbene kazni bo naročnik izvajalcu izstavil račun, ki ga mora izvajalec poravnati v roku trideset (30) dni od dneva izstavitve računa.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je dolžan naročniku v vsakem primeru in ne glede na uveljavitev naročnikovih pravic iz tretjega in četrtega odstavka tega člena povrniti škodo, ki je naročniku nastala zaradi kršitve prepovedi prenosa terjatev s strani izvajalca. Škoda vključuje tudi (a ne izključno) vse zneske, ki bi jih moral naročnik plačati kateremukoli subjektu (vključno s podizvajalci in prevzemniki terjatev) in bi presegali njegove obveznosti po tem okvirnem sporazumu in aneksih, sklenjenih k njemu, oziroma zneske, ki bi jih moral naročnik plačati dvakrat, ker bi bila prvotna izpolnitev enemu od subjektov nepravilna, vključno z zakonskimi zamudnimi obrestmi, ki bi jih moral naročnik plačati kateremukoli subjektu. Izvajalec soglaša s tem, da naročnik ni odgovoren za morebitno svojo nepravilno izpolnitev, do katere bi prišlo v primeru kršitve prepovedi prenosa bodočih terjatev s strani izvajalca, zato se izvajalec izrecno obvezuje, da bo povrnil škodo, ki bo naročniku nastala v posledici naročnikove nepravilne izpolnitve, ter se odpoveduje vsem ugovorom v zvezi z nepravilno izpolnitvijo naročnika. Če bi bila škoda, ki je naročniku nastala, večja od pogodbene kazni, ima naročnik pravico zahtevati razliko do popolne odškodnine.

1. člen

Morebitne spore iz tega okvirnega sporazuma bosta stranki tega okvirnega sporazuma reševali sporazumno, če pa to ne bo mogoče, bo o sporih odločalo pristojno sodišče v Ljubljani po slovenskem pravu.

1. člen

Ta okvirni sporazum je sklenjen z dnem, ko ga podpišeta obe stranki okvirnega sporazuma, veljati pa začne z dnem predložitve finančnega zavarovanja za dobro izvedbo obveznosti, pod pogojem, da je predloženo v skladu z določili tega okvirnega sporazuma.

1. člen

Okvirni sporazum je sestavljen in podpisan v petih (5) enakih izvodih, od katerih prejme naročnik tri (3) in izvajalec dva (2) izvoda.

|  |  |
| --- | --- |
|  |  |
|  |  |

|  |  |
| --- | --- |
| Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Številka dok. DS: \_\_\_\_\_\_\_\_\_\_\_\_\_\_\_\_\_\_\_\_\_ |
|  | **Številka okvirnega sporazuma:\_\_\_\_\_\_\_\_\_\_\_\_** |

|  |  |
| --- | --- |
| Datum: | Datum: |

|  |  |
| --- | --- |
| IZVAJALEC | NAROČNIK |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Mestna občina Ljubljana |
| Direktor(ica): | Župan: |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *Zoran Janković* |
|  |  |
|  |  |